Title: MINISTERSTVO OBRANY
Author: PlevaL
Last saved by: spano
Company: MOSR

Rok 1995

Uznesenie vlády SR č. 208 zo 4. apríla 1995 k návrhu Dohody medzi vládou Slovenskej republiky a vládou Spojených štátov amerických o bezpečnostných opatreniach na ochranu utajovaných vojenských informácií bod C.2

ukladá  ministrovi obrany, ministrovi vnútra 

zabezpečiť plnenie úloh spojených s vykonávaním Dohody

Plní: BÚ
Termín: bez termínu

Odôvodnenie:
V súčasnosti ochranu všetkých utajovaných skutočností zabezpečuje zákon č. 241/2001 Z. z. o ochrane utajovaných skutočností a k nemu príslušné vyhlášky, kompatibilné s legislatívou NATO, resp. členských štátov EÚ a NATO. Dohodu medzi SR a USA prekonáva materiál Bezpečnosť v rámci organizácie Severoatlantickej zmluvy – dokument C-M (55)15 (Final).

Uznesenie vlády SR č. 827 zo 7. novembra 1995 k návrhu Memoranda o porozumení v oblasti vojenskej spolupráce medzi vládou SR a vládou Indickej republiky bod C.1.

ukladá ministrovi obrany 

zabezpečiť vykonávanie memoranda po nadobudnutí jeho platnosti

Plní: SEOPMV
Termín: bez termínu

Odôvodnenie:
Vykonávanie memoranda o porozumení v oblasti vojenskej spolupráce medzi vládou SR a vládou Indickej republiky v časti posilňovanie dvojstranných vzťahov a spolupráce vo vede v oblasti obrany a technológií a uskutočňuje diplomatickou formou, priamymi rokovaniami alebo prostredníctvom výmeny informácií na rokovaniach medzivládnych komisií, ktoré sa uskutočňujú v pravidelných intervaloch a sú z nich podľa potreby prijímané úlohy na riešenie daného stavu. Ide tak o duplicitu úloh pre MO SR.

Rok 1996
Uznesenie vlády  č.  495 zo  16. júla 1996	k návrhu na doplnenie opatrení prijatých uznesením vlády č. 241 z 2. apríla 1996 na zabezpečenie umiestnenia štátnych orgánov 

bod C.1., zmenený uznesením č. 127 z 18. februára 1997 k návrhu na zrušenie a zmeny uznesení k zabezpečeniu umiestnenia štátnych orgánov (bod B.1.)

ukladá
ministrom a vedúcim ostatných ÚOŠS
zabezpečiť vo svojej pôsobnosti realizáciu opatrení - vyžiadať správcami majetku štátu uvedenými v § 1 ods. 1 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z. pred predložením zmlúv o prevode správy nehnuteľného majetku štátu, zámenných zmlúv a zmlúv o prevode vlastníctva nehnuteľného majetku štátu na schválenie príslušnému orgánu súhlasné stanovisko Ministerstva vnútra SR k uvedeným zmluvám; súhlasné stanovisko sa nevyžaduje, ak predmetom prevodu je nehnuteľný majetok štátu:
a) nachádzajúci sa mimo sídiel krajov a okresov a dislokovaných pracovísk štátnych orgánov, 
b) uvedený v § 8 ods. 4 písm. a), b), c) zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z.,
c) ku ktorému bolo uplatnené právo prednostnej kúpy v zmysle § 18 ods. 2 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z .z.,
d) s ktorým správcovia majetku štátu uvedení v § 1 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z. nakladajú podľa osobitných predpisov,"
Plní: SEMI

Odôvodnenie: 
Uznesením č. 127/1997 bolo zmenené a doplnené uznesenie č. 495/1996, na ktorého základe bol zmenný bod C. 1. Uznesenie č. 495/1996 schválila vláda SR vo väzbe na umiestnenie štátnych orgánov. Zákonom č. 222/1996 Z. z. o organizácii miestnej štátnej správy a o zmene a doplnení niektorých zákonov sa zriadili krajské úrady a okresné úrady, ktoré vykonávajú štátnu správu vo svojich  územných  obvodoch. Z dôvodu verejného  záujmu, najmä  na priblíženie štátnej správy občanom, mohol  krajský úrad  zriadiť na výkon štátnej správy stále  alebo dočasné  pracovisko  okresného  úradu  aj mimo sídla okresného úradu. 
Vzhľadom na časový odstup vo väzbe na realizáciu umiestnenia štátnych orgánov žiadame zrušiť daný bod  uznesenia  ako bezpredmetný. 

bod C.2.:
ukladá podpredsedovi vlády a ministrovi financií a ministrom

zabezpečiť vo svojej pôsobnosti realizáciu opatrení – schvaľovať zmluvy o prevode správy, zámenné zmluvy a zmluvy o prevode vlastníctva nehnuteľného majetku štátu len po predložení súhlasného stanoviska Ministerstva vnútra SR  

Plní: SEMI

Odôvodnenie: 
Zákonom č. 222/1996 Z. z. o organizácii miestnej štátnej správy a o zmene a doplnení niektorých zákonov sa zriadili krajské úrady a okresné úrady, ktoré vykonávajú štátnu správu vo svojich  územných  obvodoch. Z dôvodu verejného  záujmu, najmä  na priblíženie štátnej správy občanom, môže krajský úrad  zriadiť na výkon štátnej správy stále  alebo dočasné  pracovisko  okresného  úradu  aj mimo sídla okresného úradu. Z uvedeného dôvodu na zabezpečenie umiestnenia štátnych orgánov bolo prijaté vládou SR uznesenie vlády č. 495/1996 ako doplnenie opatrení prijatých uznesením vlády č. 241/1996. S poukazom na časový odstup vo väzbe na umiestnenie štátnych orgánov je bod C.2 uznesenia č. 495/1996  bezpredmetný. 

bod C.3., doplnený uznesením vlády Slovenskej republiky č. 127 z 18. februára 1997 (bod C.1.)

ukladá ministrom zakladateľských rezortov
zabezpečiť vo svojej pôsobnosti realizáciu opatrení – vyžiadať štátnymi podnikmi a štátnymi podnikmi v likvidácii pred uzavretím zmlúv o prevode správy nehnuteľného majetku štátu a zmlúv o prevode vlastníctva nehnuteľného majetku štátu, zmlúv o nájme, zmlúv o výpožičke, zmlúv o zriadení záložného práva, súhlasné stanovisko Ministerstva vnútra SR k uvedeným zmluvám, ak predmetom nakladania s majetkom štátu sú administratívne budovy a nimi zastavané pozemky; súhlasné stanovisko sa nevyžaduje, ak predmetom prevodu sú administratívne budovy a nimi zastavané pozemky:
a) nachádzajúce sa mimo sídiel krajov a okresov a sídiel dislokovaných pracovísk štátnych orgánov,
b) o ktorých vyňatí v prospech štátnych orgánov bolo rozhodnuté uzneseniam vlády.“.
Odôvodnenie:
V súlade s ustanoveniami  §  15 a   ods. 3   prechádza   zápisom   podniku  v  likvidácii do         obchodného registra zakladateľská funkcia  (v súčasnosti po zrušení MSPNM SR) na Ministerstvo hospodárstva SR. 

Uznesenie vlády Slovenskej republiky č. 799 z 26. novembra 1996  k návrhu Programu odpadového hospodárstva Slovenskej republiky do roku 2000 bod B.7.

ukladá ministrom

poskytnúť odbornú pomoc pri vypracúvaní programov odpadového hospodárstva tým subjektom, pre ktoré rezort plní zakladateľskú a zriaďovateľskú funkciu

Plní: SEMI
Termín : do 3 mesiacov po zverejnení programov odpadového hospodárstva  okresov

Odôvodnenie :
Je prijaté nové uznesenie č. 180/2002, ktoré upravuje Program odpadového hospodárstva na roky 2000 – 2005, z uvedeného dôvodu je bod B.7 predmetného uznesenia neaktuálny.

Rok 1997

Uznesenie vlády SR č. 378 z 27. mája 1997 k správe o stave neuhradených  záväzkov rozpočtových a príspevkových organizácií v pôsobnosti ústredných orgánov a v pôsobnosti krajských úradov voči podnikateľským subjektom k 31. decembru 1996 bod B.3.

ukladá ministrom, vedúcim ostatných ústredných orgánov štátnej správy SR, prednostom krajských úradov

v prípadoch nedodržiavania rozpočtovej disciplíny a vzniku ďalších neuhradených záväzkov rozpočtových a príspevkových organizácií vyvodzovať postihy voči zodpovedným pracovníkom týchto rozpočtových a príspevkových organizácií v súlade so Zákonníkom práce

Plní: ÚSRK
T: trvale
(uznesením č. 265/1999 bod A.3. sa termín zmenil na 1-krát ročne k 31. decembru)

Odôvodnenie:
Vnútorný finančný kontrolný systém na MO SR je zárukou vykonávania štvrťročného monitorovania a kontroly finančného hospodárenia rozpočtových a príspevkových organizácií Úloha je duplicitná s radom iných opatrení a zákonných úprav na zabezpečenie rozpočtovej disciplíny.

Rok 1998

Uznesenie vlády Slovenskej republiky č. 453 zo 7. júla 1998 k návrhu Programu rozvoja automobilového priemyslu v Slovenskej republike bod B.4 

ukladá ministrom

spolupracovať s ministrom hospodárstva a splnomocnencom vlády pre rozvoj automobilovej výroby pri realizácii Programu rozvoja automobilového priemyslu SR

Plní:SEMI
Termín: trvale

Odôvodnenie:
MH SR v júni 2003 predložilo návrh na zrušenie funkcie splnomocnenca vlády SR pre rozvoj automobilovej výroby (č. p. VL-41-8/03).

Uznesenie vlády SR č. 461/1998 zo 7. júla 1998 návrhu Koncepcie postupného zdokonaľovania kontrolného systému štátnej správy v Slovenskej republike

ukladá ministrom, vedúcemu Úradu vlády SR, vedúcim ostatných ÚOŠS SR, prednostom krajských úradov, prednostom okresných úradov

bod B.6.:
postupne dobudovávať vnútorné  štruktúry orgánov pôsobiacich v kontrolnom systéme štátnej správy SR, najmä s obsadzovaním plánovaného počtu pracovníkov kontroly odborne spôsobilými pracovníkmi

Plní: IMO
Termín: do 31. decembra 1998 a trvale

Odôvodnenie: 
Od 1. 4. 2002 nadobudol činnosť zákon o štátnej službe, ktorý stanovuje podmienky prijímania do štátnej služby aj vzhľadom na plnenie kvalifikačných predpokladov.

bod B.10.:
zabezpečovať vhodné kombinácie rôznych efektívnych foriem sústavného vzdelávania s aktívnou účasťou účastníkov vzdelávacích kurzov, vrátane individuálnej prípravy, za účasti domácich a zahraničných odborníkov

Plní: IMO
Termín: do 31. decembra 2000 a trvale

Odôvodnenie:
Zamestnanci sú systematicky vzdelávaní v súlade so zákonom o štátnej a verejnej službe prostredníctvom vzdelávacích inštitúcií určených UŠS a ÚV SR, a preto  nie je potrebné danú úlohu naďalej vyhodnocovať.

bod B.11.:
spolupracovať  so vzdelávacími inštitúciami  s cieľom získania  nových poznatkov o kontrole a ich ďalšieho uplatňovania v kontrolnej činnosti
Plní: IMO
Termín: do 31. decembra 2000 a trvale

Odôvodnenie:
Zamestnanci sú systematicky vzdelávaní v súlade so zákonom o štátnej a verejnej službe prostredníctvom vzdelávacích inštitúcií určených UŠS a ÚV SR,  preto  nie je potrebné danú úlohu naďalej vyhodnocovať.

bod B.16.:
vytvárať vhodné podmienky a dohliadať na zlepšenie preventívnej zdravotnej starostlivosti pre všetkých aktívnych pracovníkov kontroly
Plní: IMO
Termín: do 31. decembra 1998 a trvale

Odôvodnenie:
Od 1. 4. 2002 nadobudol účinnosť zákon o štátnej službe, ktorý stanovuje podmienky prijímania do štátnej služby aj vzhľadom na lekárske prehliadky. Úloha je neaktuálna.

Rok 1999

Uznesenie vlády Slovenskej republiky č. 209 z 9. marca 1999 k správe z kontroly plnenia opatrení na odstránenie nedostatkov prijatých vybranými subjektmi k výsledkom kontroly, ktorú v roku 1997 vykonal Úrad vlády SR v oblasti dodržiavania zákona o verejnom obstarávaní bod B.3.

ukladá ministrom, vedúcemu Úradu vlády SR, predsedom ostatných ústredných orgánov štátnej správy SR, prednostom krajských úradov a prednostom okresných úradov 

prehodnotiť súčasný systém riadenia celého procesu verejného obstarávania v riadenom rezorte z hľadiska funkčnosti a personálneho zabezpečenia a podľa výsledkov vykonať opatrenia na jeho centralizáciu (zníženie počtu obstarávateľov) s cieľom dosiahnuť efektívnejšie nakladanie s prostriedkami štátneho rozpočtu 

Plní : SEMI
Termín: 30.4. 1999 a trvale

Odôvodnenie:
Pre zabezpečenie jednotného postupu pri uplatňovaní zákona č. 263/1999 Z. z. o verejnom obstarávaní a o zmene  a doplnení niektorých zákonov v znení zákona č. 557/2001 Z. z. a systému riadenia celého procesu verejného obstarávania v rezorte ministerstva obrany SR je spracovaná Smernica Ministerstva obrany Slovenskej obrany č. 5/2002 o verejnom obstarávaní. Smernice presne určujú centrálnych obstarávateľov na ministerstve obrany a vo vojenských útvaroch a vymedzujú ich kompetencie v procese obstarávania. Dané uznesenie vlády je prekonané uznesením vlády č. 980/2002 o spoločnom obstarávaní viacerých obstarávateľov (SOVO).

Uznesenie vlády Slovenskej republiky č. 565 z 30. júna 1999 k správe o rozpracovaní Programového vyhlásenia vlády  SR do konkrétnych a termínovaných úloh na roky 1999 až 2002 vrátane odporúčaní a žiadosti NR SR v jej uznesení č. 69 z 2. 12. 1998 
   
ukladá ministrom

bod B.1. 
priebežne aktualizovať rozpracovanie Programového vyhlásenia vlády SR na roky 1999 až 2002 vrátane odporúčaní a žiadostí Národnej rady SR uvedených v jej uznesení č. 69 z 2. 12. 1998 s termínom v texte materiálu

Plní: OOd
Termín: termín v texte materiálu

bod B.2. 
zabezpečiť pravidelnú a dôslednú kontrolu plnenia úloh a ich aktualizácie, vyplývajúcich z rozpracovania Programového vyhlásenia vlády SR na podmienky rezortu a o jej výsledku predkladať vláde informáciu

Plní: OOd
Termín: prvýkrát do 31. 12 1999 a ďalej každoročne do 31. 12.

Odôvodnenie:
Dňa 4. 11. 2002  bol predmetom rokovania vlády SR  návrh nového Programového vyhlásenia   vlády SR. Vzhľadom na uvedenú skutočnosť platnosť predmetných úloh nemá ďalšiu opodstatnenosť, a preto navrhujeme úlohy z uznesenia vlády SR č. 565/1999 vrátane úloh B.1. a B.2. zrušiť.

Uznesenie vlády Slovenskej republiky č. 793 zo 14. septembra 1999 k návrhu na zrušenie úloh z Plánu legislatívnych úloh vlády SR na rok 1999 a zrušenie bodu B.1. uznesenia vlády SR č. 502 zo 4. 7. 1995 bod B.1.

ukladá ministrovi obrany
 
predkladať na odsúhlasenie Rade obrany štátu návrh na zníženie počtov rozhodujúcej výzbroje a techniky Armády SR uvedenej v Zmluve o konvenčných ozbrojených silách v Európe

Plní: SEOPMZ
Termín: bez termínu

Odôvodnenie:
Ústavným zákonom č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu, ktorý nadobudol účinnosť 1. mája 2002, bol zrušený ústavný zákon č. 10/1969 Zb. o Rade obrany štátu v znení ústavného zákona č. 160/1990 Zb., ústavného zákona č. 133/1991 Zb. a čl. V ústavného zákona č. 493/1992 Zb. Z uvedeného dôvodu sa táto úloha stala bezpredmetnou.

Rok 2000

Uznesenie vlády Slovenskej republiky  č. 606 z 9. augusta 2000 k návrhu vyhodnotenia plnenia Národného programu prípravy SR na členstvo v NATO (NP PRENAME)  v prvom polroku 2000 bod B.2.
 
ukladá ministrovi zahraničných vecí, ministrovi obrany, ministrovi financií, ministrovi vnútra,  ministrovi školstva,  ministrovi životného prostredia, ministrovi kultúry, ministrovi zdravotníctva, predsedovi Správy štátnych hmotných rezerv  

kontrolovať plnenie úloh PRENAME vo Výbore vlády PRENAME na úrovni štátnych tajomníkov

Plní: SEOPMV
Termín: posledný pracovný deň v mesiaci, počnúc septembrom 2000

Odôvodnenie:
Úlohu navrhujeme zrušiť, pretože kontrola plnenia úloh sa vykonáva iným mechanizmom, a to dokladom štátnych tajomníkov vo Výbore vlády PRENAME na úrovni štátnych tajomníkov. Zasadnutia vládneho výboru sa uskutočňujú v súlade s plánom rokovaní, ktoré sa neuskutočňujú každý mesiac.

Uznesenie vlády Slovenskej republiky č. 719 z 13. septembra 2000 k návrhu Rozvojového programu priorít verejných prác na roky 2001 – 2003 bod B.1.

ukladá ministrom, predsedom ostatných ÚOŠS, správcom ďalších rozpočtových kapitol, ktorí sú ústrednými investormi

podľa príslušného roku začatia výstavby, v rámci zdrojových možností rozpočtu kapitoly určeného Ministerstvom financií SR smerným limitom a s ohľadom na celkovú rozostavanosť v rámci kapitoly a jej nezvyšovanie, zaradiť verejné práce z Rozvojového programu priorít verejných prác na roky 2001 - 2003 do menovitého zoznamu stavieb financovaných z kapitálových výdavkov vlastnej rozpočtovej kapitoly

Plní: SEMI
Termín : v rámci prác na príprave návrhu rozpočtu kapitoly na príslušný rozpočtový rok

Odôvodnenie:
Úloha bola splnená. Predmetná problematika sa rieši každoročne v rámci rokovania vlády SR o návrhu Rozvojového programu priorít verejných prác na  obdobie nasledujúcich troch rokov, kde boli prijaté uznesenia vlády SR č. 0457/1998, B. 4; 719/2000, B.1; 0782/2001, B.1. a 798/2002, B.1., ktoré majú prakticky zhodný obsah. Z uvedených  dôvodov je  predmetné uznesenie neaktuálne. 

Uznesenie vlády Slovenskej republiky č. 785 z 27. septembra 2000 k návrhu na vymenovanie delegácie Slovenskej republiky poverenej obhajobou Východiskovej správy SR k Dohovoru o právach dieťaťa bod B.4.
ukladá podpredsedovi vlády P. Csákymu splnomocnencovi vlády SR na riešenie problémov rómskej menšiny, ministrovi zahraničných vecí, ministrovi školstva, ministrovi vnútra, ministrovi kultúry, ministrovi spravodlivosti, ministrovi obrany, ministrovi zdravotníctva 

spolupracovať s ministrom práce, sociálnych vecí a rodiny pri príprave obhajoby implementačnej správy a pri vyhodnocovaní jej výsledkov
Plní: SEĽUZ
Termín: bez termínu
Odôvodnenie:
Ministerstvo obrany SR spolupracovalo s Ministerstvom práce, sociálnych vecí a rodiny SR pri príprave obhajoby Východiskovej správy SR k Dohovoru o právach dieťaťa. Informácia o predmetnej správe bola predložená na rokovanie vlády SR, ktorá ju vzala na vedomie uznesením č. 431 zo 16. mája 2001. Z uvedeného dôvodu sa táto úloha stala bezpredmetnou.

Uznesenie vlády Slovenskej republiky  č. 852 z 25. októbra 2000 ku koncepcii vnútornej finančnej kontroly vo verejnej správe bod B.5.
  
ukladá vedúcemu Úradu vlády SR,  ministrom, predsedom ostatných ústredných orgánov štátnej správy SR, prednostom krajských úradov
 
o výsledkoch vnútornej finančnej kontroly vrátane vnútorného auditu predkladať správu Ministerstvu financií SR 

Plní: ÚSRK
Termín: každoročne do 31. januára počnúc rokom 2002

Odôvodnenie:
Úlohu navrhujeme zrušiť z toho dôvodu, že vypracovanie ročnej správy o výsledkoch finančných kontrol a jej zaslanie Ministerstvu financií SR do konca februára za predchádzajúci kalendárny rok, vyplýva priamo zo zákona č. 502/2001 Z. z. o finančnej kontrole a vnútornom audite a o zmene  a doplnení niektorých zákonov.

Uznesenie vlády Slovenskej republiky  č. 1039 z 13. decembra  2000 k zámeru budovania Priemyselného parku Záhorie bod B.4.
  
ukladá ministrovi obrany
 
zabezpečiť v súlade so schválenými zmenami a doplnkami ÚPN VÚC vyčlenenie potrebného priestoru pre Priemyselný park Záhorie z Vojenského obvodu Malacky tak, aby boli v dostatočnej miere zabezpečené úlohy Armády SR v uvedenom obvode 
 
Plní: SEMI
Termín: najneskôr do šiestich mesiacov od prerokovania urbanistickej štúdie uvedenej v bode B.2. tohto uznesenia

Odôvodnenie
Úloha vyplývajúca pre ministra obrany SR bola prepracovaná a sformulovaná v uznesení vlády SR č. 449/2002 z 25. apríla 2002.

Rok 2001

Uznesenie vlády Slovenskej republiky č. 512 z 13. júna 2001 k návrhu rokovacieho poriadku vlády SR a smernice na prípravu a predkladanie materiálov na rokovanie vlády SR bod B.2.
ukladá členom vlády, predsedom ostatných ústredných orgánov štátnej správy SR, ostatným predkladateľom materiálov na rokovanie vlády

dodržiavať rokovací poriadok vlády SR, smernicu na prípravu a predkladanie materiálov na rokovanie vlády SR a metodický pokyn vedúceho Úradu vlády SR na vykonanie rokovacieho poriadku vlády SR a smernice na prípravu a predkladanie materiálov na rokovanie vlády
Plní: všetci
Termín: bez termínu
Odôvodnenie:
V súlade so zákonom č. 312/2001 Z. z. o štátnej službe v znení neskorších predpisov, zákona 
č. 313/2001 Z. z. o verejnej službe v znení neskorších predpisov a ostatných zákonov sú zamestnanci ústredných orgánov štátnej správy, ako aj členovia vlády povinní dodržiavať Ústavu SR, zákony, všeobecne záväzné právne predpisy a služobné predpisy, a preto nie je potrebné osobitne ukladať ich dodržiavanie formou uznesenia vlády. Sledovanie plnenia úlohy prostredníctvom osobitného uznesenia je nadbytočné a formálne.

Uznesenie vlády Slovenskej republiky č. 782 z 22. júla 2001 k návrhu Rozvojového programu priorít verejných prác na roky 2002- 2004 bod B.1.

ukladá ministrom, predsedom ostatných OÚŠS SR, správcom ďalších rozpočtových kapitol, vrátane krajských úradov, ktorí sú ústrednými investormi

podľa príslušného roku začatia výstavby, v rámci zdrojových možností rozpočtu kapitoly určeného Ministerstvom financií SR smerným limitom a s ohľadom na celkovú rozostavanosť v rámci kapitoly a jej nezvyšovanie, prednostne zaradiť verejné práce z Rozvojového programu priorít verejných prác na roky 2002 - 2004 do menovitého zoznamu stavieb navrhovaných na financovanie z kapitálových výdavkov  rozpočtovej kapitoly v rámci registra investícií MF SR

Plní: SEMI
Termín : v rámci prác na príprave návrhu rozpočtu kapitoly na príslušný rozpočtový rok

Odôvodnenie:
Úloha bola splnená. Predmetná problematika sa rieši každoročne v rámci rokovania vlády SR o návrhu Rozvojového programu priorít verejných prác na  obdobie nasledujúcich troch rokov, kde boli prijaté uznesenia vlády SR č. 0457/1998, B. 4; 719/2000, B.1; 0782/2001, B.1. a 798/2002, B.1., ktoré majú prakticky zhodný obsah. 

Uznesenie vlády Slovenskej republiky č. 962 z 10. októbra 2001 k návrhu na určenie gestorského ústredného orgánu štátnej správy zodpovedného za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov

ukladá ministrom, vedúcim OÚOŠS SR

bod B.1.:
premietnuť transpozíciu smernice/smerníc v ich gescii v termínoch uvedených v tomto uznesení do Plánu legislatívnych úloh vlády SR na príslušné obdobie a zároveň určiť, v ktorom slovenskom právnom predpise sa transpozícia smernice/smerníc vykoná

Plní: ÚGPZ
Termín: kontrola raz ročne pri príprave plánu legislatívnych úloh vlády SR

bod B.2.:
zabezpečiť v súčinnosti s vedúcimi pracovných skupín zapracovanie smerníc a s nimi súvisiacich údajov do Národného programu pre prijatie acquis

Plní: ÚGPZ
Termín: priebežne, kontrola pri prerokovaní návrhu ďalšej aktualizácie
              Národného programu pre prijatie acquis

Odôvodnenie:
Prvé gestorstvo smerníc bolo určené uznesením vlády SR č. 962 z 10. 10. 2001 a následne boli vykonané aktualizácie pôvodného gestorstva uznesením č. 780 z 10. 7. 2002 (prvá) a uznesením č. 1232 z 13. 11. 2002 (druhá). Vzhľadom na to, že MO SR nebolo určené za gestora transpozície žiadnej zo smerníc obsiahnutých v prílohách predmetných uznesení, navrhujeme, aby bolo vypustené zo sledovania a vyhodnocovania všetkých troch uznesení. V prípade, že vláda SR určí MO SR v budúcnosti za gestora zodpovedného za transpozíciu niektorej zo smerníc, bude táto úloha sledovaná a vyhodnocovaná pod novým uznesením, prijatým v rámci pravidelnej aktualizácie v súlade s úlohou C.1. uznesenia vlády SR č. 1232 z 13. 11. 2002.

Rok 2002

Uznesenie vlády Slovenskej republiky č. 449 z 25. apríla 2002 k stavu realizácie budovania Priemyselného parku Záhorie bod C.2.

ukladá ministrovi obrany

predložiť návrh nariadenia vlády SR na zmenu hraníc Vojenského obvodu Záhorie na rokovanie Rady obrany štátu SR a vlády a následne zabezpečiť v 2. etape v súlade so schválenými zmenami a doplnkami ÚPD VÚC Bratislavský kraj odčlenenie územia z Vojenského obvodu Záhorie východne od diaľnice D2 v rozsahu prerokovanej urbanistickej štúdie pre lokalizáciu PPZ tak, aby boli v dostatočnej miere zabezpečené úlohy Armády SR v uvedenom obvode

Plní: OdRŠS
Termín: do štyroch mesiacov od schválenia zmien a doplnkov ÚPD VÚC Bratislavský kraj

Odôvodnenie: 
Uznesením vlády č. 1 z 8. januára 2003 vláda schválila návrh nariadenia vlády SR, ktorým sa mení a dopĺňa nariadenie vlády SR č. 64/1998 Z. z., ktorým sa vyhlasuje záväzná časť územného plánu veľkého územného celku Bratislavský kraj v znení nariadenia vlády SR č. 336/2001 Z. z. V tomto návrhu je rešpektované územie Vojenského obvodu Záhorie v súčasných hraniciach a neuvažuje sa s využitím jeho časti pre budovanie PP Záhorie.   

Uznesenie vlády Slovenskej republiky č. 638 zo 16. júna 2002 k návrhu správy o stave bezpečnosti a ochrany zdravia pri práci, vývoji pracovnej úrazovosti, chorôb z povolania a iných poškodení zdravia z práce za rok 2001

ukladá ministrovi obrany, ministrovi vnútra, ministrovi financií, ministrovi dopravy, pôšt a telekomunikácií a ministrovi spravodlivosti 
  
bod B.1.:
prehodnotiť vykonávanie štátneho dozoru v oblasti bezpečnosti a ochrany zdravia pri práci ustanoveného osobitným predpisom, výsledok prehodnotenia prerokovať s ministrom práce, sociálnych vecí a rodiny najneskôr do 30. novembra 2002 a uviesť ho v správe o stave bezpečnosti a ochrany zdravia pri práci, vývoji pracovnej úrazovosti, chorôb z povolania a iných poškodení zdravia  z práce za rok 2002

Plní: SEMI
Termín : priebežne

Odôvodnenie:
Úloha je splnená. Prehodnotenie výkonu štátneho dozoru bolo v termíne spracované, 26. 11. 2002 prerokované na úrovni MO SR a MPSVR SR a výsledok rokovania je uvedený v Správe o stave bezpečnosti a ochrany zdravia pri práci, vývoji pracovnej úrazovosti, chorôb z povolania a iných poškodení zdravia za rok 2002. Uvedenú správu vypracovalo MO SR  (č.p. SEMI 4-20/2003-OdIOŽP z 27. 3. 2003) pre MPSVR SR ako podklad pre celkovú správu spracovávanú týmto ministerstvom. 

Uznesenie vlády Slovenskej republiky č. 780 z 10. júla 2002 k návrhu na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov

ukladá ministrom, predsedom ostatných OÚOŠS SR

bod B.1.:
premietnuť transpozíciu smernice/smerníc a rámcových rozhodnutí v ich gescii v termínoch obsiahnutých v tomto uznesení do Plánu legislatívnych úloh vlády SR na príslušné obdobie

Plní: ÚGPZ
Termín: kontrola raz ročne pri príprave Plánu legislatívnych úloh vlády SR

bod B.2.:
zabezpečiť transpozíciu smerníc a rámcových rozhodnutí do príslušných návrhov slovenských všeobecne záväzných právnych predpisov a vypracovanie tabuliek zhody k smerniciam

Plní: ÚGPZ
Termín: priebežne, kontrola raz ročne pri príprave Plánu legislatívnych úloh vlády SR

bod B.3.:
poskytovať gestorským ústredným orgánom štátnej správy zodpovedným za transpozíciu smerníc a rámcových rozhodnutí a za vypracovanie tabuliek zhody nevyhnutnú súčinnosť vyplývajúcu z ich pôsobnosti

Plní: ÚGPZ
Termín: priebežne
Odôvodnenie:
Prvé gestorstvo smerníc bolo určené uznesením vlády SR č. 962 z 10. 10. 2001 a následne boli vykonané aktualizácie pôvodného gestorstva uznesením č. 780 z 10. 7. 2002 (prvá) a uznesením č. 1232 z 13. 11. 2002 (druhá). Vzhľadom na to, že MO SR nebolo určené za gestora transpozície žiadnej zo smerníc obsiahnutých v prílohách predmetných uznesení, navrhujeme aby bolo vypustené zo sledovania a vyhodnocovania všetkých troch uznesení. V prípade, že vláda SR určí MO SR v budúcnosti za gestora zodpovedného za transpozíciu niektorej zo smerníc, bude táto úloha sledovaná a vyhodnocovaná pod novým uznesením, prijatým v rámci pravidelnej aktualizácie v súlade s  úlohou C.1. uznesenia vlády SR č. 1232 z 13. 11. 2002.

Uznesenie vlády Slovenskej republiky č. 964 zo 4. septembra 2002 k návrhu národného programu zvyšovania produktivity a konkurencieschopnosti slovenskej ekonomiky bod B.5.

ukladá  ministrom a predsedom ostatných ÚOŠS

zabezpečiť priebežnú realizáciu národného programu

Plní: SEMI 
Termín: priebežne

Odôvodnenie:
Štátne podniky, ktorých funkciu zakladateľa plní MO SR, majú v súlade so zákonom  č. 111/1990 Zb. o štátnom podniku v znení neskorších predpisov verejnoprospešný charakter  s určením základného a povinného predmetu činnosti – zabezpečenie obranyschopnosti SR. Ich postavenie na trhu v podnikateľskej sfére je špecifické, a to s orientáciou na vykonávanie opráv vojenskej techniky a materiálu. 

Uznesenie vlády Slovenskej republiky č. 1232 z 13. novembra 2002 k návrhu na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov

ukladá ministrom, predsedom ostatných OÚOŠS SR

bod B.1.
premietnuť transpozíciu smerníc a rámcových rozhodnutí v ich gescii v termínoch obsiahnutých v tomto uznesení do Plánu legislatívnych úloh vlády SR na príslušné obdobie

Plní: ÚGPZ
Termín: kontrola raz ročne pri príprave Plánu legislatívnych úloh vlády SR

bod B.2.
zabezpečiť transpozíciu smerníc a rámcových rozhodnutí do príslušných návrhov slovenských všeobecne záväzných právnych predpisov a vypracovanie tabuliek zhody k smerniciam podľa gestorstva určeného vládou
Plní: ÚGPZ
Termín: priebežne, kontrola raz ročne pri príprave Plánu legislatívnych úloh vlády SR

Odôvodnenie:
Prvé gestorstvo smerníc bolo určené uznesením vlády SR č. 962 z 10. 10. 2001 a následne boli vykonané aktualizácie pôvodného gestorstva uznesením č. 780 z 10. 7. 2002 (prvá) a uznesením č. 1232 z 13. 11. 2002 (druhá). Vzhľadom na to, že MO SR nebolo určené za gestora transpozície žiadnej zo smerníc obsiahnutých v prílohách predmetných uznesení, navrhujeme, aby bolo vypustené zo sledovania a vyhodnocovania všetkých troch uznesení. V prípade, že vláda SR určí MO SR v budúcnosti za gestora zodpovedného za transpozíciu niektorej zo smerníc, bude táto úloha sledovaná a vyhodnocovaná pod novým uznesením, prijatým v rámci pravidelnej aktualizácie v súlade s úlohou C.1. uznesenia vlády SR č. 1232 z 13. 11. 2002.

Uznesenie vlády Slovenskej republiky č. 1360 z 11. decembra 2002 k správe o implementácii Európskej charty pre malé podniky bod B.1  

ukladá ministrom 

predkladať Ministerstvu hospodárstva SR informáciu o implementácii Európskej charty pre malé podniky, ako aj špecifikovať potrebné legislatívne zmeny súvisiace s navrhovanými opatreniami k jednotlivým oblastiam

Plní: SEMI
Termín: každoročne do 31. júla 

Odôvodnenie:
Štátne podniky,  ktorých  funkciu  zakladateľa  plní  MO SR  majú  v súlade so   zákonom   číslo 111/1990 Zb. o štátnom podniku v znení neskorších   predpisov  verejnoprospešný charakter s určením základného a povinného predmetu činnosti – zabezpečenie  obranyschopnosti SR. Ich postavenie na trhu  v podnikateľskej sfére je špecifické,  a  to  s orientáciou na vykonávanie opráv vojenskej techniky a materiálu. 

Uznesenie vlády Slovenskej republiky č. 1381 z 18. decembra 2002 k návrhu Plánu práce vlády SR na rok 2003 bod C.1.

ukladá členom vlády, predsedom ostatných OÚOŠS SR

zabezpečiť plnenie úloh uvedených v Pláne práce vlády na rok 2003 – Systém riadenia obrany Slovenskej republiky

Plní: SEOPMZ
Termín: 31. 7. 2003

Odôvodnenie: 
Vzhľadom na súčasný stav bezpečnostného systému SR vláda SR uznesením č. 138 z 26. februára 2003 schválila návrh základných opatrení na vypracovanie materiálu Plán realizácie Koncepcie bezpečnostného systému SR podľa modelu č.1, ktorým zároveň uložila podpredsedovi Bezpečnostnej rady SR predložiť do 28. novembra 2003 na rokovanie vlády SR Komplexný plán výstavby a ďalšieho rozvoja bezpečnostného systému SR na roky 2004 - 2010. V tomto pláne, podľa navrhovanej obsahovej štruktúry, budú rozpracované a vymedzené východiská, stanovená vecná zodpovednosť, ako i časový rámec ďalšieho postupu aj na úseku systému obrany SR a systému riadenia obrany SR. Vzhľadom na uvedené skutočnosti bolo na rokovaní medzirezortnej pracovnej skupiny pre prípravu komplexného plánu 21. mája 2003 odporučené, aby rezorty štátnej správy, ktoré sa podieľajú na príprave komplexného plánu, nepredbiehali harmonogram postupu prípravy komplexného plánu a čiastkové koncepčné materiály, ktoré sa týkajú rozpracovania jednotlivých súčastí a prvkov Bezpečnostného systému SR, vypracovali súbežne s harmonogramom. Súčasne bolo rozhodnuté, že uvedený návrh bude predložený členom Bezpečnostnej rady SR na najbližšom rokovaní Bezpečnostnej rady SR.   

Uznesenie vlády Slovenskej republiky č. 1381 z 18. decembra 2002 k návrhu Plánu práce vlády SR na rok 2003 bod C.1.

ukladá členom vlády, predsedom ostatných OÚOŠS SR

zabezpečiť plnenie úloh uvedených v Pláne práce vlády na rok 2003 – Návrh programu rozvoja ozbrojených síl SR na roky  2004 – 2009

Plní: SEOPMZ
Termín: 31. 12. 2003

Odôvodnenie: 
Uznesením vlády SR č. 444 z 5. júna  2003 v bode C.8. bolo uložené ministrovi obrany SR predložiť na rokovanie vlády  návrh Programového plánu rezotu Ministerstva obrany SR na roky 2004 – 2009 spolu s návrhom rozpočtu rozpočtovej kapitoly; pri vypracovaní návrhu dôsledne rešpektovať schválené ukazovatele príjmov a výdavkov  rozpočtovej kapitoly v bode A.2. tohto uznesenia ; výdavky rozpočtovej kapitoly rozpracovať do programov  a predložiť  v rámci návrhu rozpočtovej kapitoly  do 15. augusta 2003. Súčasťou návrhu programového plánu rezortu Ministerstva obrany SR na roky 2004 – 2009 ako 6. program je rozpracovaný program rozvoja ozbrojených síl SR na roky 2004 – 2009, čiže ide o duplicitnú úlohu.

Uznesenie vlády Slovenskej republiky č. 1381 z 18. decembra 2002 k návrhu Plánu práce vlády SR na rok 2003 bod C.1.

ukladá členom vlády, predsedom ostatných OÚOŠS SR

zabezpečiť plnenie úloh uvedených v Pláne práce vlády na rok 2003 – vypracovať materiál Dotazník obranného plánovania Slovenskej republiky

Plní: SEOPMZ
Termín: 31. 11. 2003

Odôvodnenie: 
V súlade so zámermi NATO bude Slovenská republika vypĺňať plnohodnotný NATO DPQ (Dotazník obranného plánovania) až ako členský štát Aliancie, a to v nadväznosti na ministerské smernice pripravované zo strany NATO.

Rok 2003

Uznesenie vlády Slovenskej republiky č. 187 z 12. marca 2003 Zámer zriadenia Univerzity J. Selyeho v Komárne – nové  znenie B.3. 

ukladá ministrovi  školstva a ministrovi obrany
  
pripraviť odovzdanie objektu Komárňanského hradu pre Univerzitu J. Selyeho v Komárne

Plní: SEMI
Termín:  do 15. júla 2003

Odôvodnenie: 
Úlohu navrhujem zrušiť z dôvodu, že objekt  Starej a Novej pevnosti v Komárne bol prevedený do vlastníctva mesta Komárno. Prevod vlastníctva sa realizoval  kúpnou zmluvou č. 237/2002, ktorú uzavreli 5. 2. 2003 zmluvné strany - Ministerstvo obrany SR  ako predávajúci a mesto Komárno ako kupujúci..